Jon Sudbø ble politianmeldt av Statens helsetilsyn for brudd på helsepersonelloven §§ 4 og 16, som rammes av straffebestemmelsen i samme lov § 67 og straffeloven § 48 a. I november 2006 ble tilsynssaken mot Sudbø avsluttet, og Sudbøs autorisasjoner som lege og tannlege ble tilbakekalt. Sudbø påklaget vedtaket, og hans advokat varslet at han om nødvendig ville gå til sak mot staten for å få autorisasjonene tilbake. Hans advokat uttalte: «At hans glipp i forbindelse med artikkelen i skulle gjøre ham uegnet som lege, mener han er spesielt». Senere trakk Sudbø imidlertid klagen uten å gi noen begrunnelse. Han hadde anledning til å søke om å få autorisasjonene tilbake etter en viss tid.